Title: ประกาศธนาคารแห่งประเทศไทย เรื่อง ดอกเบี้ยหรือส่วนลดที่บริษัทเงินทุนอาจจ่ายหรืออาจเรียกได้ (ฉบับที่ 4)

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
ดอกเบี้ยหรือส่วนลดที่บริษัทเงินทุนอาจจ่ายหรืออาจเรียกได้
(ฉบับที่
๔)
-------------
                        อาศัยอำนาจตามความในมาตรา
๓๐ (๑) และ (๒) แห่งพระราชบัญญัติการ
ประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ. ๒๕๒๒ ธนาคารแห่ง
ประเทศไทยออกข้อกำหนดด้วยความเห็นชอบของรัฐมนตรีว่าการกระทรวงการคลัง
ดังต่อไปนี้
                        ข้อ
๑  ให้ยกเลิกความในข้อ ๒
แห่งประกาศธนาคารแห่งประเทศไทย เรื่อง ดอก
เบี้ยหรือส่วนลดที่บริษัทเงินทุนอาจจ่ายหรืออาจเรียกได้
ลงวันที่ ๑๘ กรกฎาคม ๒๕๔๐ ซึ่งแก้ไข
เพิ่มเติมโดยประกาศธนาคารแห่งประเทศไทย เรื่อง
ดอกเบี้ยหรือส่วนลดที่บริษัทเงินทุนอาจจ่าย
หรืออาจเรียกได้ (ฉบับที่ ๒) ลงวันที่ ๑๘ กันยายน ๒๕๔๐ และ
(ฉบับที่ ๓) ลงวันที่ ๗ ตุลาคม 
๒๕๔๐ และให้ใช้ความต่อไปนี้แทน
                        "ข้อ
๒ ให้บริษัทเงินทุนถือปฏิบัติเกี่ยวกับการจ่ายดอกเบี้ยหรือส่วนลดดังต่อไปนี้
                        (๑)
เงินกู้ยืมหรือได้รับจากประชาชนที่ต้องชำระคืนเมื่อทวงถามให้จ่ายดอกเบี้ย
ได้ตามอัตราที่บริษัทเงินทุนประกาศกำหนด แต่ทั้งนี้
อัตราดอกเบี้ยดังกล่าวต้องไม่เกินอัตราดอก
เบี้ยเฉลี่ยที่ธนาคารใหญ่จ่ายสำหรับเงินฝากที่ต้องจ่ายคืนเมื่อทวงถามประเภทออมทรัพย์ที่ไม่ใช้
เช็คในการถอนตามที่ธนาคารแห่งประเทศไทยประกาศ
บวกด้วยอัตราร้อยละ ๓ ต่อปี
                        (๒)
เงินกู้ยืมหรือได้รับจากประชาชนที่มีกำหนดเวลาชำระคืนไม่ถึง ๗ วัน และที่
บริษัทเงินทุนยินยอมชำระคืนก่อนครบกำหนดเวลาไม่ถึง ๗ วัน
ให้จ่ายดอกเบี้ยหรือส่วนลดได้
ตามอัตราที่บริษัทเงินทุกประกาศกำหนด
แต่ทั้งนี้อัตราดอกเบี้ยดังกล่าวต้องไม่เกินร้อยละ ๕
ต่อปี
                        (๓)
เงินกู้ยืมหรือได้รับจากประชาชนที่มีกำหนดชำระคืนตั้งแต่ ๗ วัน แต่ไม่ถึง 
๓ เดือน
ให้จ่ายดอกเบี้ยหรือส่วนลดได้ตามอัตราที่บริษัทเงินทุนประกาศกำหนด แต่ทั้งนี้
อัตรา
ดังกล่าวต้องไม่เกินอัตราดอกเบี้ยเฉลี่ยที่ธนาคารใหญ่จ่ายสำหรับเงินฝากระยะเวลา
๓ เดือนตามที่
ธนาคารแห่งประเทศไทยบวกด้วยอัตราร้อยละ ๓ ต่อปี
                        (๔)
เงินกู้ยืมหรือได้รับหรือรับฝากจากประชาชนที่มีกำหนดเวลาชำระคืนตั้งแต่ 
๓ เดือนขึ้นไป ให้จ่ายดอกเบี้ยหรือส่วนลดได้ตามอัตราที่บริษัทเงินทุนประกาศกำหนด
แต่ทั้งนี้ 
อัตราดังกล่าวต้องไม่เกินอัตราดอกเบี้ยเฉลี่ยที่ธนาคารใหญ่จ่ายสำหรับเงินฝากระยะเวลาเดียวกัน
ตามที่ธนาคารแห่งประเทศไทยประกาศ บวกด้วยอัตราร้อยละ ๓
ต่อปี
                        ในกรณีที่บริษัทเงินทุนยินยอมชำระคืนเงินก่อนครบกำหนดเวลาตาม
(๓) หรือ 
(๔) ให้จ่ายดอกเบี้ยหรือส่วนลดได้ไม่เกินร้อยละ ๕ ต่อปี
                        ให้บริษัทเงินทุนประกาศกำหนดอัตราดอกเบี้ยสำหรับเงินกู้ยืมหรือได้รับจาก
ประชาชน และอัตราดอกเบี้ยหรือส่วนลดสำหรับบัตรเงินฝาก
ตามจำนวนเงินระยะเวลาการกู้ยืม
หรือรับเงินหรือรับฝากเงิน และเงื่อนไข
รวมทั้งประกาศสูตรหรือวิธีคำนวณราคาบัตรเงินฝาก
ธนาคารพาณิชย์และบริษัทเงินทุนอื่นที่บริษัทเงินทุนจะซื้อหรือขาย
                        ธนาคารใหญ่ตามข้อนี้
หมายถึงธนาคารกรุงเทพ จำกัด (มหาชน) ธนาคารกสิกร
ไทย จำกัด (มหาชน) ธนาคารไทยพาณิชย์ จำกัด (มหาชน)
ธนาคารกรุงไทย จำกัด (มหาชน) 
และธนาคารกรุงศรีอยุธยา จำกัด (มหาชน)"
                        ข้อ
๒ ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไป

                                                                        ประกาศ
ณ วันที่ ๑๐ กรกฎาคม พ.ศ. ๒๕๔๑
                                                                                    หม่อนราชวงศ์จัตุมงคล  โสณกุล
                                                                                                    ผู้ว่าการ
                                                                                        ธนาคารแห่งประเทศไทย

[รก.๒๕๔๑/พ๖๑ง/๙๗/๑๔ กรกฎาคม ๒๕๔๑]